Τις Κυκλάδες δεν μπορείς να τις περιγράψεις αν δεν τις δεις από κοντά. Τη Νάξο δεν μπορείς να την καταλάβεις αν δεν φύγεις λίγο από την πεπατημένη. Τους ανθρώπους δεν μπορείς να τους γνωρίσεις αν δεν μπεις στο σπίτι τους. Ο Ηλίας μας άνοιξε το υπέροχο σπίτι του, του προπάππου του, όπως μας είπε, και μας φιλοξένησε σαν να είμασταν φίλοι από τα παλιά. Άψογα ανακαινισμένο, διατηρώντας όλα τα στοιχεία της παραδοσιακής ναξιώτικης αρχιτεκτονικής, με όλες τις σύγχρονες ανέσεις, το σπίτι σε αγκαλιάζει και σου δίνει την αίσθηση ότι ζεις εκεί από πάντα. Μία αίσθηση ηρεμίας, ασφάλειας και απέριττης πολυτέλειας. Ψηλά στην Απείρανθο, ο θεραπευτικός αέρας των Κυκλάδων καθαρίζει την ψυχή και από το σπίτι πάνω ατενίζεις το Αιγαίο και το πνεύμα ισορροπεί και πάλι. Το μάρμαρο κυρίαρχο παντού καθρεπτίζει τον Ήλιο, κυρίαρχο των πάντων.
Τις Κυκλάδες είναι αδύνατο να τις περιγράψεις.
Το σπίτι του Ηλία όμως μπορείς. Και μάλιστα με μία λέξη: Τέλειο.
Ευχαριστούμε Ηλία που μας φιλοξένησες στο σπίτι σου και για τη δουλειά που έκανες εκεί!!
Ευχαριστούμε Παρασκευή για όσα έκανες για μας, φιλιά πολλά και στους εξαίρετους γονείς σου!!
Ευχαριστούμε την Απείρανθο για τους ανθρώπους της, για το φαγητό της, για τη μοναδικότητά της!!
Ευχαριστούμε τη Νάξο για τα μυστικά και την άγρια ομορφιά της !!!!!!!